section_heading: Povijest
paragraph_text: S tim ciljem, kineski vojni vrh je napravio radikalni zaokret u usvajanju potpuno novog kalibra 5,8×42 mm (pod nazivom DPB87) kao osnovno streljivo pješaštva. Prema njihovim tvrdnjama, ovo zrno ima bolja balistička svojstva i probojnu moć u odnosu na sovjetski 5,45×39 mm i NATO standard 5,56×45 mm.<ref>Modern Firearms - Type 95 / QBZ-95 Čim su završena testiranja novog streljiva, započelo se s razvojem čitave obitelji oružja u novom kalibru. Ta uloga je dodijeljena domaćem vojno-tehnološkom gigantu Norinco. Tu obitelj čine jurišna puška QBZ-95 (Type 95), njezina karabinska inačica QBZ-95B, puškomitraljez QBB-95 te poluautomatska snajperska puška QBU-88 (Type 88). Najmlađi članovi ove obitelji su puškomitraljez QJY-88 te novija jurišna puška QBZ-03 koji su uvedeni u operativnu primjenu početkom 21. stoljeća.